Foto: FAH

DANAS je na sjednici Predsjedništva HDZ-a ipak, po svemu sudeći, bilo povišenih tonova. Tomislav Karamarko je po završetku sjednice u izjavi za javnost kazao kako ima potporu stranke da se ide u preslagivanje, a odbacio je navode da ga je Milijan Brkić kritizirao.

> Karamarko: Ne može Orešković voditi Vladu HDZ-a i MOST-a, a bez šefova tih stranaka



"Brkić me uopće nije kritizirao, on je jedan od dvoje ili troje ljudi koji su stavili na stol to da se ja povučem. Što bi to značilo za stranku, Vladu i ostalo. I onda je bila diskusija, ali nikakve kritike", rekao je Karamarko o svemu.

Tekst se nastavlja ispod oglasa

Tražio ostavku Karamarka



Ipak, RTL neslužbeno doznaje da je Brkić pred svima na Predsjedništvu tražio da Karamarko podnese ostavku na dužnost potpredsjednika Vlade, smatrajući kako je to jedini način da se sačuva sama Vlada.



Na kraju sjednice je navodno svima uputio oštru poruku.

"Radije ću biti s orlovima, nego s licemjerima jer orlovi jedu mrtve, a licemjeri žive!".